**Prof. dr. Aleksander Aristovnik**

Prof. dr. Aleksander Aristovnik je od leta 1997 zaposlen na Univerzi v Ljubljani, najprej kot asistent stažist na Ekonomski fakulteti in od leta 2001 kot asistent na Fakulteti za upravo. Doktoriral je leta 2006 na Ekonomski fakulteti Univerze v Ljubljani s področja mednarodne ekonomije. Istega leta je bil izvoljen v docenta, leta 2011 za izrednega profesorja na področju mednarodne ekonomije in leta 2020 za rednega profesorja na področju ekonomije na Ekonomski fakulteti Univerze v Ljubljani. Leta 2007 je postal tudi docent za področje ekonomike in managementa v upravi na Katedri za ekonomiko in management javnega sektorja Fakultete za upravo Univerze v Ljubljani, leta 2012 izredni profesor in leta 2020 redni profesor. Raziskovalno se je kot doktorski študent izpopolnjeval na Univerzi Princeton, pozneje je kot predavatelj in raziskovalec gostoval na Univerzi v Zagrebu ter imel več vabljenih predavanj na univerzah v ZDA, Nemčiji, Belgiji, na Kitajskem, v Švici, ZAE idr. Vodi programsko skupino »Razvoj sistema učinkovite in uspešne javne uprave« ter vrsto temeljnih oz. bilateralnih raziskovalnih projektov. Za svoje raziskovalno delo je prejel več domačih in mednarodnih priznanj.